कहा- आदिपुरुष से भावनाएं आहत हुई हैं; यूजर्स बोले- फिल्म उतर गई तब माफी मांग रहे
Adipurush Movie Dialogues Controversy - रिलीज के बाद से ही आदिपुरुष को लेकर ट्रोल हो रहे फिल्म के राइटर मनोज मुंतशिर ने माफी मांगी है। मनोज ने सोशल मीडिया पर लिखा कि उनकी फिल्म के जरिए जनमानस की भावनाओं को ठेस पहुंची है
फिल्म आदिपुरुष के लेखक मनोज मुंतशिर ने शनिवार को लोगों से माफी मांग ली। उन्होंने सोशल मीडिया पर लिखा. 'उनकी फिल्म के जरिए जनमानस की भावनाओं को ठेस पहुंची है। इसके लिए वे बिना शर्त माफी मांगते हैं।' फिल्म के विवादित डायलॉग्स पर पहली बार उन्होंने अपनी गलती स्वीकार की है।
फिल्म 16 जून को रिलीज हुई थी। विवाद और लोगों के विरोध के बाद ही फिल्म दो हफ्ते में ही थिएटर्स से उतरने लगी थी। 600 करोड़ के बजट में बनी इस फिल्म ने भारत में 286.37 करोड़ रुपए की कमाई की। इसमें 147.26 करोड़ रुपए हिंदी वर्जन से हैं।
उधर, मनोज मुंतशिर के माफी मांगने से भी लोग खुश नहीं है। उनका कहना है कि मनोज ने अब जाकर इसलिए माफी मांगी है, क्योंकि फिल्म थिएटर्स से उतर चुकी है।
मनोज ने कहा- हमें सनातन धर्म की सेवा करनी है...... पढ़िए उनका ट्वीट 
लोगों ने कहा- फिल्म उतर गई तो माफी मांग रहे
मनोज ने भले ही माफी मांग ली हो, लेकिन सोशल मीडिया पर उनके प्रति लोगों का गुस्सा शांत नहीं हो रहा है। मनोज के पोस्ट के जवाब में यूजर्स का कहना है कि मनोज को ये काम पहले ही करना चाहिए था।
एक यूजर ने लिखा- ये काम आपको फिल्म के रिलीज के एक दिन बाद करना चाहिए था, लेकिन आप फिल्म को डिफेंड करने में लगे थे। वहीं एक यूजर ने लिखा- जब फिल्म थिएटर्स से उतर गई तब आप माफी मांग रहे हैं। हम क्या आपको पागल दिखते हैं।
600 करोड़ में बनी फिल्म 400 करोड़ तक सिमटी
आदिपुरुष भारत की अब तक की सबसे महंगी फिल्म बताई जा रही है। फिल्म को पिछले दो सालों से बनाया जा रहा था। VFX में बदलाव की वजह से फिल्म की रिलीज में देरी भी हुई।
फिल्म का बजट शुरुआती दौर में 500 करोड़ रुपए बताया जा रहा था, लेकिन फिल्म के VFX में बदलाव करने के लिए इसके बजट को थोड़ा और बढ़ाया गया। VFX में बदलावों के बाद इसका टोटल बजट 600 करोड़ रुपए तक पहुंच गया।
600 करोड़ के बजट में बनी इस फिल्म ने भारत में 286.37 करोड़ रुपए की कमाई की। इसमें 147.26 करोड़ रुपए हिंदी वर्जन से आए हैं। वर्ल्डवाइड कलेक्शन की बात करें तो फिल्म ने अब 400 करोड़ से ज्यादा की कमाई की।
मेकर्स की कोई तरकीब काम नहीं आई
फिल्म की कमाई में गिरावट के बाद फिल्म के मेकर्स ने टिकटों के रेट में थोड़ी कमी की। मेकर्स को लगा कि इससे कमाई में बढ़ोतरी देखने को मिलेगी। इसी को ध्यान में रखते हुए फिल्म के विवादित डायलॉग्स भी बदले गए।
हालांकि, फिल्म की कमाई में इससे थोड़ा भी इजाफा नहीं हुआ। इस पर बात करते हुए ट्रेड पंडितों ने कहा कि फिल्म को लोगों ने नकार दिया है। अगर लोगों ने इसे पसंद किया होता तो ये ऐतिहासिक फिल्म होती।
इस पोल पर अपनी राय दें..
आदिपुरुष विवाद से जुड़ी ये खबरें भी पढ़िए..
1. आदिपुरुष के मेकर्स को कोर्ट आने का आदेश:बेंच ने कहा- फिल्म के कुछ सीन बेहद अपमानजनक
फिल्म ‘आदिपुरुष’ में भगवान राम, देवी सीता और भगवान हनुमान जैसे धार्मिक पात्रों का शर्मनाक और घिनौना चित्रण करके इसके मेकर्स ने बड़े पैमाने पर लोगों की भावनाओं को आहत किया है। अब इसी बीच इलाहाबाद हाईकोर्ट ने फिल्म ‘आदिपुरुष’ के निर्देशक ओम राउत और डायलॉग राइटर मनोज मुंतशिर शुक्ला को कोर्ट में व्यक्तिगत रुप से उपस्थित होकर अपनी बात रखने की मांग की है। पूरी खबर पढ़ने के लिए यहां क्लिक करें
2.आदिपुरुष का विरोध भारत का विरोध नहीं:हिंदी फिल्में बैन करने वाले काठमांडू के मेयर बोले- बॉलीवुड ने पाकिस्तान को बदनाम किया
बालेन साह आदिपुरुष के विरोध का चेहरा बन गए। इससे पहले उन्होंने भारतीय संसद में अखंड भारत के नक्शे पर आपत्ति जताकर अपने ऑफिस में ग्रेटर नेपाल का नक्शा लगाया था। आदिपुरुष को रिलीज की इजाजत देने पर वे नेपाल सरकार और कोर्ट को भारत का गुलाम बता चुके हैं। पूरी खबर पढ़ने के लिए यहां क्लिक करें